Pirmdien, 10.aprīlī CSDD Rīgas Motormuzejā notiks svinīga
ceremonija, kurā Rīgas dome Bērnu un jaunatnes centra (BJC) "IK Auseklis"
spīdveja skolai piešķirs desmit jaunus spīdveja motociklus, kas atjaunotajā
Biķernieku spīdveja stadionā ļaus turpināt attīstīt šo aizraujošo sporta
veidu.
Ar Rīgas domes un Rietumu bankas atbalstu tiek sperts liels solis Rīgas
spīdveja attīstībā, piešķirot spīdveja skolai desmit jaunus "Jawa" spīdveja
motociklus, nodrošinot iespēju trenēties vēl vairāk jauniešiem bijušās
"Rīgas Ceļinieka" komandas motosportista Antoni Kušela vadībā.
Sadarbība starp A/S "CSDD" BKSB un Rīgas domes BJC "IK Auseklis" ir radījusi
iespēju nodrošināt regulārus treniņus un attīstīt jauniešu motosportu
Latvijā. Cerams, ka jau šogad Latvijas čempionātā junioru konkurencē pēc
vairāku gadu pārtraukuma varēs no jauna pieteikt komandu no jaunizveidotā
kluba – "Riga Speedway Club".
CSDD Biķernieku spīdveja stadions ir izveidots 1976.gadā un tajā ir
notikušas daudzas starptautiskas sacensības. Pēc spīdveja stadiona
rekonstrukcijas 2014.gadā, tajā sezonas laikā notiek regulāri spīdveja
treniņi un tiek organizētas dažāda līmeņa sacensības. Arī šogad 25.jūnijā
tiks organizētas Pasaules kausa kvalifikācijas sacensības spīdvejā.
"Latvijas Fakti" veiktā pētījuma dati par Biķernieku trases apkaimē
dzīvojošo iedzīvotāju attieksmi pret Biķernieku trasi atklāj, ka trasē
rīkotos pasākumus biežāk apmeklē vīrieši, 25 līdz 44 gadus veci iedzīvotāji,
kā arī ģimenes, kurās ir bērni līdz 15 gadu vecumam, un strādājošie. Tāpat
pētījums atklāj, ka ka Biķernieku trase un tās komplekss ir uzskatāma par
nozīmīgu aktīvās atpūtas vietu vietējiem apkārtnes iedzīvotajiem – saskaņā
ar aptaujas rezultātiem 43% ir apmeklējuši kādu no trasē rīkotajiem
pasākumiem, t.sk. arī spīdveja sacensības.
Spīdveja motociklu svinīgā pasniegšanas ceremonija notiks Rīgas Motormuzejā
notiks 10. aprīlī plkst. 12:00.